Ljubljana, 18.09.2013

Št. dokumenta: 322-16/2013/1

**SPIRIT SLOVENIJA, javna agencija, Dimičeva ulica 13, Ljubljana**

**na podlagi Programa dela za leto 2013 objavlja**

**JAVNI POZIV**

**ZA IZBOR IZVAJALCEV TURISTIČNEGA PRODUKTNEGA OGLAŠEVANJA NA TUJIH TRGIH V LETU 2013**

1. **Uvodna pojasnila k pozivu**

Podlaga za izvedbo Javnega poziva za izbor izvajalcev turističnega produktnega oglaševanja na tujih trgih v letu 2013 (v nadaljevanju: poziv) je spremenjen Program dela in finančni načrt SPIRIT Slovenija za leti 2013 in 2014 h kateremu je Minister za gospodarstvo, razvoj in tehnologijo podal soglasje dne 11.09.2013. Finančna sredstva so rezervirana v finančnem načrtu SPIRIT Slovenija za leto 2013, in sicer na stroškovnem nosilcu 2900 in stroškovnem mestu 029.

SPIRIT Slovenija v skladu s Strategijo razvoja slovenskega turizma 2012-2016 ter Spremenjenim in dopolnjenim programom dela za leti 2013 in 2014, spodbuja načrtovanje partnerskih trženjskih aktivnosti za trženje prioritetnih turističnih produktov Slovenije, v sodelovanju s slovenskim turističnim gospodarstvom.

Predmet tega poziva je iskanje izvajalcev oglaševalskih aktivnosti za promocijo štirih prioritetnih turističnih produktov Slovenije: aktivnih počitnic, zdravja in dobrega počutja, poslovnega turizma ter zabaviščnega turizma, ki bodo v svoje oglaševalske aktivnosti vključevali objavo blagovne in storitvene znamke Slovenije »**I FEEL** S**LOVE**NIA«.

1. **Namen in cilji poziva ter povabilo zainteresiranim izvajalcem oglaševalskih aktivnosti**

SPIRIT Slovenija bo v letu 2013 izvajala trženjske aktivnosti na pomembnih tujih trgih z namenom povečanja prepoznavnosti Slovenije kot turistične destinacije ter večje prepoznavnosti turističnih produktov, s ciljem krepitve prepoznavnosti izbranih turističnih produktov Slovenije ter splošne prepoznavnosti Slovenije na tujih trgih.

V skladu z navedenim SPIRIT Slovenija vabi zainteresirane subjekte slovenskega turizma k predložitvi prijav v skladu s pogoji iz tega poziva. Če bo SPIRIT Slovenija s tem pozivom izvajalce pridobila, bo za produktno oglaševanje namenila do največ 600.000 EUR z DDV. SPIRIT Slovenija bo plačala največ 19.950 EUR z DDV na posamezni produktni sklop oz. največ 70% stroškov oglaševalskih aktivnosti na posamezni produktni sklop v skladu s predmetom tega poziva (točka 4.1).

1. **Subjekti, ki lahko pošljejo svojo prijavo (prijavitelji):**

Slovensko turistično gospodarstvo (podjetja, družbe, destinacijske organizacije, produktna združenja), ki na izbranih tujih trgih trži izbrane turistične produkte Slovenije.

1. **Predmet poziva in trgi**

**4. 1 Predmet poziva:**

Zakup medijskega prostora za promocijo turističnega produkta Slovenije na izbranih tujih trgih v tiskanih medijih, zunanje oz. outdoor oglaševanje, spletno oglaševanje in TV oglaševanje. Oglaševanje v katalogih turističnih agencij in organizatorjev potovanj ni predmet poziva.

 **4. 2 Trgi:**

* + Avstrija
	+ Italija
	+ Nemčija
	+ Velika Britanija in Irska
	+ Rusija in Ukrajina
	+ Države Beneluksa
	+ Turčija
	+ Hrvaška
	+ Srbija
	+ Madžarska
	+ Kazahstan
	+ Azerbajdžan

|  |  |  |  |
| --- | --- | --- | --- |
|  | Produktni sklop |  Trg | Medijski sklop |
| 1. | Aktivne počitnice | * Avstrija
* Italija
* Nemčija
* Velika Britanija in Irska
* Rusija in Ukrajina
* Države Beneluksa
* Turčija
* Hrvaška
* Srbija
* Madžarska
* Kazahstan
* Azerbajdžan
 | Tiskani mediji (časopisi, revije itd.) |
| 2. | Zdravje in dobro počutje | Outdoor oglaševanje (billboardi, citylighti, roto panoji, gradbiščne zavese itd.) |
| 3. | Poslovni turizem | Spletno oglaševanje (spletne strani, družabna omrežja itd.) |
| 4. | Zabaviščni turizem | TV oglaševanje |

1. **Cilj poziva:**

Cilj poziva je krepitev prepoznavnosti izbranih turističnih produktov Slovenije ter splošne prepoznavnosti Slovenije na tujih trgih.

1. **Merila za izbiro in višina sredstev:**
2. **Predviden obseg vloženih sredstev v posamezno oglaševalsko aktivnost s strani prijavitelja (ki ne sme biti nižji od 30% celotnih stroškov posamezne oglaševalske aktivnosti)**

|  |  |
| --- | --- |
| **razred** | **št. točk** |
| 1.000 EUR do 2.000 EUR z DDV | 5 točk |
| 2.001 do 4.000 EUR z DDV | 15 točk |
| 4.001 EUR z DDV in več | 25 točk |

1. **Število ustvarjenih prenočitev ali število obiskovalcev prijavitelja v Sloveniji v letu 2012 s ciljnega trga**

|  |  |
| --- | --- |
| **razred** | **št. točk** |
| Do 300 prenočitev ali do 500 obiskovalcev | 5 točk |
| 301 do 700 prenočitev ali 501 do 1000 obiskovalcev | 10 točk |
| 701 in več prenočitev ali 1001 in več obiskovalcev | 15 točk |

1. **Število oglaševanj prijavitelja na trgu, na katerega se prijavitelj prijavlja. Upoštevajo se oglaševalske aktivnosti iz let 2011, 2012 in prve polovice leta 2013.**

|  |  |
| --- | --- |
| **razred** | **št. točk** |
| 1 | 5 točk |
| 2-3 | 10 točk |
| 4 in več | 15 točk |

Najvišje možno število točk je 55. SPIRIT Slovenija bo izbrala izvajalce oglaševalskih aktivnosti na izbranih trgih glede na sledeči kriterij oz. kriterije:

1. Število zbranih točk.
2. Predvideni obseg vloženih sredstev v oglaševalsko aktivnost s strani prijavitelja v EUR z DDV (v primeru enakega števila točk ima prednost prijavitelj, ki predvidi večji obseg vloženih sredstev).
3. Čas prejema[[1]](#footnote-1) prijave na poziv (v primeru enakega števila točk in enakega predvidenega obsega vloženih sredstev ima prednost prijavitelj, čigar prijavo SPIRIT Slovenija prejme prej).

Najvišji znesek namenjenih sredstev s strani SPIRIT Slovenija znaša največ 19.950 EUR z DDV na posamezni produktni sklop oz. največ 70% stroškov oglaševalskih aktivnosti na posamezni produktni sklop.

SPIRIT Slovenija si pridržuje pravico, da skladno z določbami, ki zavezujejo proračunske uporabnike, glede na strokovno presojo primernosti oglaševalske aktivnosti le-to izloči ali za posamezne aktivnosti ne nameni sredstev, ali da obseg sredstev zmanjša tudi, če je že izbral izvajalce.

SPIRIT Slovenija si pridržuje pravico, da kadarkoli preveri ali od prijavitelja zahteva dokazila za potrditev podatkov iz prijave.

1. **Dolžnost prijavitelja**

Prijavitelj je dolžan pred oddajo končnega poročila vse stroške posamezne oglaševalske aktivnosti tudi dejansko plačati. Obenem je dolžan doseči prijavljen predviden obseg vloženih sredstev za organizacijo in izvedbo posamezne oglaševalske aktivnosti (merilo 6.a) oz. ga doseči vsaj v razponu posameznega razreda v katerega je bila uvrščena njegova prijava pri ocenjevanju.

V primeru, da pred oddajo končnega poročila prijavitelj za izvedbo posamezne oglaševalske aktivnosti ne doseže prijavljenih predvidenih sredstev vsaj v razponu posameznega razreda v katerega je bila uvrščena njegova prijava pri ocenjevanju ali v primeru, da aktivnosti ne izvede, lahko SPIRIT Slovenija zahteva plačilo kazni v višini 5% od prijavljenega predvidenega obsega vloženih sredstev vendar ne več kot 1.000 EUR, in sicer tako, da v primeru nedoseženih prijavljenih sredstev, za višino kazni zniža plačilo računa, ki ga prijavitelj izda SPIRIT Slovenija.

1. **Pogoji za sodelovanje in točkovanje:**
* Vsak prijavitelj lahko prijavi **največ 4 oglaševanja** (eno oglaševanje pomeni oglaševanje enega produktnega sklopa od štirih). V kolikor se več oglaševanj nanaša na isti trg, mora vsako oglaševanje vsebovati drug medijski sklop (npr. če izvajalec v Avstriji oglašuje aktivne počitnice v tiskanih medijih, ne more tudi poslovnega turizma v Avstriji oglaševati v tiskanih medijih. Za poslovni turizem lahko zbere drug medijski sklop ali drug trg; v primeru da izbere drug trg, lahko tudi tam oglašuje v tiskanih medijih).
* Posamezno oglaševanje **lahko vključuje več medijev znotraj medijskega sklopa.**
* **Minimalni vložek oglaševanja posameznega prijavitelja je 30% vrednosti celotnih stroškov posamezne oglaševalske aktivnosti**, s tem, da vložek prijavitelja ne sme biti nižji od 1.000 EUR z DDV. SPIRIT Slovenija bo namenil največ 19.950 EUR z DDV na posamezni produktni sklop oz. največ 70% celotnih stroškov posamezne oglaševalske aktivnosti na posamezni produktni sklop.
* **Prijavitelj pripravo oglasa v celoti financira sam** (stroški priprave oglasa so lahko vključeni v minimalni vložek oglaševanja posameznega prijavitelja iz tretje alineje tega poglavja); proračunska sredstva, ki jih prijavitelj dobi na podlagi tega poziva, so namenjena **izključno zakupu medijskega prostora**.
* Oglaševanje se mora nanašati na enega izmed izbranih tujih trgov.
* Prijavitelj ne sme imeti na dan, ko je bila oddana prijava, zapadle, neplačane obveznosti v zvezi s plačili prispevkov za socialno varnost ali v zvezi s plačili davkov v vrednosti 50 EUR ali več.
* Izbrani prijavitelji morajo pri vseh **oglaševalskih aktivnostih uporabiti eno od** različic blagovne in storitvene znamke Slovenije »**I FEEL** S**LOVE**NIA« iz veljavnega [priročnika celostne grafične podobe znamke Slovenija](http://www.slovenia.info/si/442F2823-E69D-44FF-A2D7-4F6CABE211DA.htm?442F2823-E69D-44FF-A2D7-4F6CABE211DA=0&lng=1). Logotip izvajalec pridobi na [www.ukom.gov.si](http://www.ukom.gov.si/si/promocija_slovenije/znamka_slovenije_i_feel_slovenia/obrazec_za_pridobitev_dovoljenja_za_promocijsko_uporabo_znamke/).
* V primeru neizpolnjevanja pogojev bo prijava izločena iz nadaljnjega postopka.
1. **Obdobje izvajanja oglaševalskih aktivnosti:**

Aktivnosti oglaševanja morajo biti izvedene v obdobju od dneva obvestila o izboru do najkasneje **do 18.11.2013**.

1. **Račun in končno poročilo**

Račun in končno poročilo z ustreznimi dokazili, vključno s potrdili o plačilu računov, bo moral prijavitelj na SPIRIT Slovenija dostaviti **do 18.11.2013**. V primeru zamude roka, SPIRIT Slovenija ne bo dolžan plačati računa.

Obrazec **Končno poročilo** z opisom, kaj mora vsebovati poročilo, je priloga pozivu.

V kolikor SPIRIT Slovenija v 5 dneh od prejema končnega poročila, poročila ne oceni kot nesprejemljivega ali nepopolnega, se šteje, da je poročilo potrjeno. V primeru, da je poročilo ocenjeno kot nesprejemljivo ali nepopolno, ga je izvajalec dolžan spremeniti oziroma dopolniti najkasneje v 2 dneh od dneva, ko je SPIRIT Slovenija to pisno zahteval. Za pisno zahtevo se šteje tudi obvestilo po elektronski pošti. Če izvajalec poročila ne dopolni ali ga ne dopolni v določenem roku, SPIRIT Slovenija zahtevka ne izplača in lahko zahteva plačilo kazni v višini 5% od predvidenega obsega vloženih sredstev oz. znižanih sredstev.

SPIRIT Slovenija bo na podlagi potrjenega končnega poročila svoje obveznosti poravnal v roku 30 dni po prejemu računa.

1. **Rok za predložitev prijav:**

Prijave morajo prispeti na naslov SPIRIT Slovenija, javna agencija, Dimičeva ulica 13, 1000 Ljubljana, najkasneje do petka, **27.9.2013 do 12. ure** s pripisom: »**JAVNI POZIV ZA IZBOR IZVAJALCEV TURISTIČNEGA PRODUKTNEGA OGLAŠEVANJA NA TUJIH TRGIH V LETU 2013 - ne odpiraj!**«.

Prijave morajo vsebovati:

* 1. Podpisani in ožigosani *Prijavni obrazec* za vsak produktni sklop
	2. Podpisani in ožigosani obrazec *Izjava* za vsak produktni sklop

 **12.Dodatne informacije**

Vse dodatne informacije v zvezi s pozivom lahko interesenti dobijo preko elektronskega naslova: natasa.hocevar@spiritslovenia.si ali po telefonu 01 5898 563.

**SPIRIT Slovenija,**

**javna agencija**

Boštjan Skalar,

 v.d. direktorja

PRILOGE:

1. Prijavni obrazec
2. Izjava
3. Končno poročilo
4. **PRIJAVNI OBRAZEC**

**ZA IZBOR IZVAJALCA TURISTIČNEGA PRODUKTNEGA OGLAŠEVANJA NA TUJIH TRGIH V LETU 2013**

**Vsak prijavitelj lahko prijavi največ 4 oglaševanja** (eno oglaševanje pomeni oglaševanje enega produktnega sklopa od štirih).

**Za vsak produktni sklop prijavitelj izpolni ločen obrazec!**

|  |
| --- |
| **Obkrožite produktni sklop, ki ga prijavljate na tem obrazcu:** |
| Aktivne počitnice |
| zdravje in dobro počutje |
| poslovni turizem |
| ZABAVIŠČNI TURIZEM |

**1. NOSILEC AKTIVNOSTI/PRIJAVITELJ**

Ime prijavitelja:

Naslov:

Davčna št.:

Matična št.:

Tel:

Fax:

Domača stran:

E-mail:

Kontaktna oseba:

Odgovorna oseba:

**2. TABELA**

|  |  |  |
| --- | --- | --- |
| **Merila** | **Število oz. višina sredstev** **(z DDV)** | **Točke – izpolni SPIRIT Slovenija**  |
| A. Predviden obseg vloženih sredstev v posamezno oglaševalsko aktivnost s strani prijavitelja (ne sme biti nižji od 30% celotnih stroškov posamezne oglaševalske aktivnosti) |  |  |
| B. Število ustvarjenih prenočitev/obiskovalcev prijavitelja v Sloveniji v letu 2012 s ciljnega trga. |  |  |
| C. Število oglaševanj na trgu, na katerega se prijavitelj prijavlja, v letih 2011, 2012 in prvi polovici leta 2013. |  |  |
| **Skupaj (izpolni SPIRIT Slovenija).** |  |  |
|  |

**3. OPIS PREDVIDENE OGLAŠEVALSKE AKTIVNOSTI ZA POSAMEZNI PRODUKT NA IZBRANEM TRGU**

V nadaljevanju opišite načrtovano oglaševalsko aktivnost na izbranem trgu (produkt, trg, vrsta in ime medija, termin oglaševanja, cena oglaševanja). Obkrožite eno izmed možnosti ali vpišite podatek.

## NAČRT IZVEDBE AKTIVNOSTI: V tabeli predstavite potek oglaševanja

|  |  |  |  |  |
| --- | --- | --- | --- | --- |
| Izbrani produkt(obkrožiti produkt iz te prijave) | Aktivne počitnice | Zdravje in dobro počutje | Poslovni turizem | Zabaviščni turizem |
| Trg oglaševanja (obkrožiti enega) | Avstrija | Velika Britanija in Irska | Turčija | Madžarska |
| Italija | Rusija in Ukrajina | Hrvaška | Kazahstan |
| Nemčija | Države Beneluksa | Srbija | Azerbajdžan |
| Medijski sklop(obkrožiti enega) | **Tiskani mediji** | **Outdoor oglaševanje** | **Spletno oglaševanje** | **TV oglaševanje** |
| Ime medija (ali medijev), termin oglaševanja in število oglasov |  |

|  |  |
| --- | --- |
| Sredstva za oglaševanje v EUR |  |
| 1. | Cena zakupa medijskega prostora z DDV |  |
| 2. | Strošek priprave oglasa z DDV |  |
| 3. | SKUPNA SREDSTVA za posamezno oglaševalsko aktivnost (enega produktnega sklopa) z DDV (1. + 2.) |  |
| 4. | Predviden obseg vloženih sredstev z DDV za posamezno oglaševalsko aktivnost s strani prijavitelja (ne sme biti nižji od 30% celotnih stroškov posamezne oglaševalske aktivnosti) |  |
| 5. | Pričakovana sredstva SPIRIT Slovenija Op. 70% stroškov za posamezno oglaševalsko aktivnost (enega produktnega sklopa) oz. največ 19.950 EUR; sredstva SPIRIT Slovenija so namenjena izključno zakupu medijskega prostora) |  |

**Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis in žig prijavitelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **IZJAVA**

Ime prijavitelja:

Naslov:

Odgovorna oseba:

**IZJAVO MORAJO IZPOLNITI PRIJAVITELJI (za vsak produktni sklop ločena izjava)**

**I  Z  J  A  V  A**

Pod kazensko in materialno odgovornostjo izjavljamo, da izpolnjujemo vse zahtevane pogoje iz Javnega poziva za izbor izvajalcev turističnega produktnega oglaševanja na tujih trgih v letu 2013 in da so podatki, navedeni v prijavi, resnični. V kolikor bo SPIRIT Slovenija, javna agencija to zahtevala, smo resničnost podatkov pripravljeni dokazati s predložitvijo ustreznih listin.

Izjavljamo, da se strinjamo in sprejemamo vse pogoje iz Javnega poziva za izbor izvajalcev turističnega produktnega oglaševanja na tujih trgih v letu 2013

Datum, kraj:                                                                     Žig in podpis prijavitelja:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_            \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **KONČNO POROČILO**

## KONČNO POROČILO o izvedbi oglaševalskih aktivnosti izpolni prijavitelj za vsak produktni sklop posebej. V tabeli predstavite izvedbo oglaševanja.

**1. NOSILEC AKTIVNOSTI/PRIJAVITELJ**

Ime prijavitelja:

Naslov:

Telefon

Kontaktna oseba:

**2. TABELA**

|  |  |  |  |  |
| --- | --- | --- | --- | --- |
| Izbrani produkt(obkrožiti enega) | Aktivne počitnice | Zdravje in dobro počutje | Poslovni turizem | Zabaviščni turizem |
| Trg oglaševanja (obkrožiti enega) | Avstrija | Velika Britanija in Irska | Turčija | Madžarska |
| Italija | Rusija in Ukrajina | Hrvaška | Kazahstan |
| Nemčija | Države Beneluksa | Srbija | Azerbajdžan |
| Medijski sklop(obkrožiti enega) | **Tiskani mediji** | **Outdoor oglaševanje** | **Spletno oglaševanje** | **TV oglaševanje** |
| Ime medija (ali medijev), termin oglaševanja in število oglasov |  |
| Vsebinski opis oglaševalske aktivnosti |  |
| Rezultati oglaševanja - doseg |  |

|  |  |
| --- | --- |
| 3.SREDSTVA ZA OGLAŠEVANJE v EUR |  |
| 1. | Cena zakupa medijskega prostora z DDVFotokopije računov v navedenem znesku priložiti (glej Priloge Končnega poročila, točka b) |  |
| 2. | Strošek priprave oglasa z DDVFotokopije računov v navedenem znesku priložiti (glej Priloge Končnega poročila, točka b) |  |
| 3. | SKUPNA SREDSTVA za posamezno oglaševalsko aktivnost (enega produktnega sklopa) z DDV (1. + 2.) |  |
| 4. | Predviden obseg vloženih sredstev z DDV v posamezno oglaševalsko aktivnost s strani prijavitelja (ne sme biti nižji od 30% celotnih stroškov posamezne oglaševalske aktivnosti) |  |
| 5. | Pričakovana sredstva SPIRIT Slovenija Op. 70% stroškov za posamezno oglaševalsko aktivnost (enega produktnega sklopa) oz. največ 19.950 EUR; sredstva SPIRIT Slovenija so namenjena izključno zakupu medijskega prostora) |  |

Priloge Končnega poročila:

1. **Fotokopija oglasa** v tiskanem mediju z datumom objave/ fotografija Outdoor oglaševanja z okolico/ Print screen za spletno oglaševanje in seznam portalov/ oglas na elektronskem nosilcu (TV oglaševanje).
2. **Fotokopije računov,** **ki so bili izstavljeni prijavitelju,** iz katerih so razvidni podatki o terminu, trgu in vsebini oglasa iz točke a) ter fotokopije morebitnih računov za pripravo oglasa iz točke a),ki so bili izstavljeni prijavitelju, iz katerih so razvidni podatki o oglasu, na katerega se priprava nanaša (datum objave, medij objave). Iz fotokopije računov mora biti razviden izdajatelj in prejemnik računa.
3. **Potrdilo o plačilu računa/ov** (iz točke b.) s strani prijavitelja za izvedbo oglaševalskih aktivnosti (izpis iz TRR prijavitelja).
4. **Račun prijavitelja** za izvedeno oglaševalsko aktivnost.

Končno poročilo o izvedbi oglaševalske aktivnosti mora prijavitelj izpolniti **za vsak produktni sklop posebej**. Vsebovati mora priloge po vrsti kot navedeno zgoraj.

**Prijavitelj pod kazensko in materialno odgovornostjo s podpisom potrjujem, da so vsi podatki podani v poročilu in prilogah resnični.**

**Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Podpis in žig prijavitelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Račun in končno poročilo z ustreznimi dokazili, mora prijavitelj dostaviti na SPIRIT Slovenija do 18.11.2013. V primeru zamude roka, SPIRIT Slovenija ne bo dolžan plačati računa.**

1. Vrstni red prispetja prijav se ugotavlja na podlagi časa prispetja prijav na SPIRIT Slovenija. V primeru oddaje prijave na pošti se upošteva čas prispetja prijave na SPIRIT Slovenija. V primeru, da bo več prijav prispelo na SPIRIT Slovenija po pošti na isti dan, se upošteva datum in čas oddaje prijave na pošti (datum, ura, minuta poštnega žiga). V primeru, da iz podatkov poštnega žiga ne bosta razvidni ne ura in ne minuta predložitve, se upošteva oddaja ob 24:00 uri. V primeru osebne oddaje prijave v vložišču SPIRIT Slovenija se upošteva datum, ura in minuta osebne oddaje prijave. [↑](#footnote-ref-1)